વૃશ્ચિક : તા 29 સવારે સમય સામાન્ય રહેશે. પરંતુ બપોર પછી અને 30, 31 દરમિયાન સમય સારો નથી. આજીવિકાને લઇને પ્રશ્ન આવી શકે છે. તમારા આર્થિક જરૂરિયાતોને પહોંચી વળવા તેમજ સમાજમાં તમારા દરજ્જા અનુસાર રહેવા માટે વધુ કમાણીના સ્ત્રોતો પર ધ્યાન આપવું પડશે. યુવાનો કેરિયરને લઇને ચિંતિત રહેશે. આપની વિપરિત પરિસ્થિતિ જોઈને દુશ્મનો આનંદ લેશે તેમજ આપની આલોચના થશે. પગના દર્દોની સમસ્યા વધશે. વિદ્યાર્થીઓનું મનોબળ તૂટશે. અત્યારે તમારે ખૂબ એકાગ્રતા રાખીને અભ્યાસ કરવો પડશે. શક્ય હોય તો નિયમિત મેડિટેશન બાદ અભ્યાસની શરૂઆત કરવાની સલાહ છે. સગાસંબંધીથી અણબનાવ થઇ શકે છે. તા 1, 2 અને 3 દરમિયાન સમય સામાન્ય છે. આપની વ્યવહાર કુશળતાને લીધે આપ સમયને પોતાના પક્ષમાં કરી લેશો. કોઈ સારી ઉપલબ્ધિ મેળવશો. વિદ્યાર્થીઓ ભવિષ્ય માટે કોઈ નવી આશા રાખીને મહેનત કરશે. તા 2 થી શુક્ર આપની રાશિથી અગિયારમાં સ્થાનમાં ભ્રમણ કરશે જેથી પરિવારમાં સુખશાંતિ રહેશે. આપનું દરેક કાર્ય ખુબ સરળતાથી પાર પડશે. મિત્રોથી લાભ થશે તેમજ તેમનો સહયોગ મળશે. તા 4ના રોજ સંપત્તિદાયક તબક્કો રહેશે. તમારા બેન્ક બેલેન્સમાં વધારો થશે.